Laďka Něrgešová

Ladislava Něrgešová (* 2. február 1976, Praha, ČSSR) je česká moderátorka a herečka.

 Životopis 
Něrgešová po štúdiu na pražskom gymnáziu a súkromnej VOŠ herectva začínala v Horáckom divadle v Jihlave, kde hrala v klasických tituloch aj hudobných inscenáciách. Neskôr sa presadila v rozhlase (Radio City, Kiss, Expres FM, Frekvence 1) a v televízii, kde moderovala napríklad Česko hledá SuperStar, reality show Bar, Farmář hledá ženu či VIP zprávy. Ako herečka pôsobila v Činohernom klube, spolupracovala s divadelným spolkom Háta a zahrala si aj vo filme Román pro ženy. Zo súkromia je známe jej manželstvo s novinárom Jaroslavom Pleslom (2007 – 2018), s ktorým má dve deti. V roku 2025 jej diagnostikovali agresívny mozgový nádor, glioblastóm.

 Zdroj 

Kategória:České televízne herečky
Kategória:České filmové herečky
Kategória:České dabingové herečky
Kategória:České divadelné herečky
Kategória:Českí televízni moderátori
Kategória:Českí rozhlasoví moderátori
Kategória:Osobnosti z Prahy